پێکدادانەکانی ٢٠٢٥ی ھیندستان و پاکستان

پێکدادانەکانی ھیندستان و پاکستان لە ٧ی ئایاری ٢٠٢٥ سەریھەڵدایەوە، دوای ئەوەی ھیندستان ھێرشی مووشەکیی کردە سەر پاکستان، کە ناوی کۆدی ئۆپەراسیۆنی سیندۆری (به ھیندی: , ) لێنرا. لێدانەکانی ھیندستان لە وەڵامی ھێرشەکەی ٢٢ی نیسانی چەکدارانی کشمیری بوو کە ٢٨ ھاووڵاتی مەدەنی کوژران کە زۆربەیان گەشتیارانی ھیندۆسی بوون. ھێرشی پەھالگام بووە ھۆی ئەوەی لە ساڵی ٢٠٢٥دا شەڕ و پێکدادانی ھیندستان و پاکستان دروست بکات، کە بەشێکە لە ململانێی فراوانتری کشمیر. بەپێی زانیارییەکانی ھیندستان، ھێرشە مووشەکییەکان گرووپە چەکدارەکانی جەیش محەممەد و لەشکر تەیبەیان کردووەتە ئامانج؛ و ھیچ دامەزراوەیەکی سەربازی پاکستان نەکرایە ئامانج. بەپێی زانیارییەکانی پاکستان ھێرشەکانی ھیندستان ناوچە مەدەنییەکانی کردووەتە ئامانج، لەنێویاندا مزگەوتەکان و بەھۆیەوە ٣١ ھاووڵاتی مەدەنی کوژراون. لە کاردانەوەی ھێرشەکە پاکستان بانگەشەی ئەوەی کرد کە ژمارەیەک فڕۆکەی ھیندستانی خستۆتە خوارەوە و زیانی بە ژێرخانی ھیندستان گەیاندووە. ھیندستان ڕای گەیاند کە بەھۆی تەقەی تۆپخانەکانی پاکستان لە سنوورەوە ١٥ ھاووڵاتی مەدەنی ھیندستان گیانیان لەدەستداوە.

لە ٨ی ئایاردا دەسەڵاتدارانی پاکستان ڕایان گەیاند کە چەند فڕۆکەیەکی بێفڕۆکەوانی ھیندستان دزەیان کردۆتە ناو ئاسمانی پاکستانەوە، ھەروەھا ١٢ فڕۆکەی بێفڕۆکەوانی ھیندستان خراونەتە خوارەوە. بەپێی زانیارییەکانی پاکستان، ئەم فڕۆکە بێفڕۆکەوانانە ڕەوانەی نۆ شوێنی جیاواز کران لەنێویاندا شارەکانی کەراچی و لاھور و یەکێک لە فڕۆکە بێفڕۆکەوانەکان دامەزراوەیەکی سەربازی پاکستانی لە نزیک لاھور داوە.

 سەرچاوەکان